Järgnev saade on valminud tänu J.Meyeri teenistuspartnerite toele.
IGAPÄEVAELU RÕÕMUD
Las ma öelda kohe alustuseks,
et pole vähimatki võimalust,
et keegi siinolijaist saaks kuuletuda Jumalale
ilma Temale toetumata.
Ilma Temata ei suuda me midagi.
Nii et sellest pole kasu, kui ütlete mu jutu peale, et:
"Nii, nüüd lähen koju ja hakkan tegema seda ja toda;
muudan seda, teist ja kolmandat."
Seda tehes põrute te haledalt,
sest Jumal ei oota meilt sõltumatust, vaid täit sõltuvust Temast.
"Alanduge siis Jumala võimsa käe alla,
et tema teid ülendaks õigel ajal." 1 Peetruse 5:6
Alandlikkus aga tähendab arusaamist, et ilma Temata pole meist miskit.
Teisalt aga jälle,
kui meil pole tugevat soovi ja otsusekindlust kuuletuda Jumalale,
ei hakka me seda ka kunagi tegema.
Jumal ei tee midagi meie eest ära
ja meie jälle ei suuda midagi ilma Temata.
Inimesed kurdavad pidevalt, et neil pole aega.
Kuid tead sa, mida sa oma ajaga teed?
Just täpselt seda, mida teha tahad.
"Mul pole lihtsalt aega!"
Sul on täpselt nii palju nagu kõigil teistel.
Meil kõigil on ühe palju aega.
Kuidas on aga võimalik,
et osa inimesi on vilja kandmise osas täiesti kasutud,
samas kui teised teevad lausa hämmastavaid asju
ja kannavad imelist vilja.
Samas neil kõigil on ühepalju aega.
Üks tahab oma eluga midagi korda saata
ja on ka valmis maksma hinda selle eest.
Öelge: "Maksma hinda."
Nad on valmis maksma hinda,
samas kui teised tahavad, et kõik tuleks kergelt kätte.
"Oo, see on nii raske!"
"Oo, see on nii ebamugav!"
"Olen vist selles valdkonnas kuidagi seotud."
Anna armu, Issand!
Roomlastele 12:1 ütleb laiendatud piiblitõlkes nii:
"Nüüd, vennad, kutsun ma teid üles Jumala suure halastuse pärast
pühendama otsusekindlalt oma ihud.."
Ehk teisisõnu ütleb Paulus: "Ma anun teid langetama üks otsus."
See on just see, mida ka mina siin sel nädalavahetusel teen -
ma anun nii siinolijaid kui kõiki televaatajaid üle maailma
langetama otsust mitte elada keskpärast, pooletoobist, imalat elu.
Esimene asi, mida täna otsustada ja mis kõigile kasu tooks, oleks öelda:
"Aitab vabandustest!"
"Ma ei otsi enam vabandusi ega ettekäändeid
ja kui ma ka midagi muud ei suuda,
saan ma vähemalt võtta vastutuse kõigi oma segaduste eest."
"Aga see pole minu süü!"
"Kui ma poleks olnud selline või tollene..."
"Kui mul oleks olnud rohkem seda või toda..."
Lõpeta selle vahtimine, mida sul pole
ja vaata sellele, mis sul on.
Jah, sul polnud ehk armastavaid vanemaid,
kuid sul on nüüd Jumal su poolel.
Võib-olla sind kuritarvitati lapsepõlves,
kuid Jumal on valmis sind tervendama ja taastama.
Aamen?
Möödunud nädal juhtus midagi, mille kaudu Jumal täiega üllatas mind.
Ma lõpetasin keskkooli 1961.a.
Kuna mu isa oli kuri ja vägivaldne,
ei lasknud ta mul teha asju, mida teised noored tegid.
Mul polnud sõpru ja ma olin sageli kui viies ratas vankri all.
Isa ei lasknud mul osta klassipilte, mis koolilaste jaoks on suur asi
ja mida kõik omavahel jagasid, kuid mul polnud midagi jagada.
Isa ei ostnud mulle ka kooli lõpusõrmust.
Kuid nädal tagasi saabus me kontorisse üks pakk
kelleltki anonüümselt saatjalt, mis oli veel eriti lahe,
sest seda enam kinnitas see Jumala kätt kogu loos.
Kuigi, eks me kõik ju teame, et Jumal kasutab inimesi.
Kuid keegi oli saanud ligi me kooli arhiivile,
saanud teada, mis aastal ma lõpetasin
ning lasknud teha mulle mu kooli lõpusõrmuse.
Ainult et minu sõrmusel on ka väike Piibli ja risti kujutis.
51 aastat peale keskkooli lõppu taastab Jumal endiselt seda,
mida Saatan püüdis röövida.
Milline imeline Jumal meil on!
Nii et me peame alati vaatama sellele, mida Jumal saab teha,
mitte sellele, mis on meile tehtud.
Kui paljud aga mõistavad,
et kõik Piiblisse kirjapandu selle kohta mida teha, või mitte teha,
on meie endi heaks?
Meie sõnakuulelikkus ei muuda midagi Jumalas.
See ei muuda kuidagi Tema elu paremaks.
Jah, see laiendab jumalariiki, kui me oleme kuulekad Jumalale,
kuid fakt on ka see, et kui sa ei lase Jumalal end kasutada
leiab Ta kellegi teise.
Jumal pole võimetu tegutsema vaid seetõttu,
et meie keeldume kuuletumast.
Ta leiab kasvõi tuhande inimese seast kellegi,
kes on valmis tegema seda, millest sina keeldusid.
Ma ei tea, kuidas on teiega, aga ma ei tahaks küll kõrvale jääda.
Ma tahan olla kaasas kõigega, mida Jumal on maa peal tegemas.
Ma tahan olla osa Jumala tegemistest ja mitte raisata oma elu.
Teine näide.
Tol ajal, kui Jumal kutsus mind esimest korda õpetama,
oli meil 3 last. Nüüd on 4.
Mul polnud aega õppida ja uurida või valmistuda ette millekski.
Pidasin end nagunii segaseks, et üldse jumalariigi tööd ette kujutasin
kuigi see igatsus oli südames olemas.
Juhtisin tol ajal ühte kodust piibligruppi,
aga mul oli tohutu igatsus õppida.
Nii mina kui Dave töötasime täiskohaga.
Mul oli väga hea töökoht, kus kaeti kõik mu kütusekulud
ja meil polnud mingeid rahamuresid.
Me polnud nüüd mingid pururikkad,
aga me vajadused olid kaetud ja me saime teha, mis meile meeldis.
Kuid Jumal hakkas mulle märku andma,
et loobuksin oma tööst
ja usaldaksin Teda oma sissetuleku osas.
Ta tahtis, et jääksin koju ja uuriksin täiega Jumala Sõna,
valmistudes teenistuseks, mida uskusin üks päev omavat.
Osa minust ütles, et olen täiega segi ja teine osa: "Lase käia!"
Jumal kõnetas mu vaimu, samas kui Saatan tampis mu ajudel.
Kas keegi teab, millest ma räägin?
Seetõttu, kui tahad olla juhitud Jumala Vaimu poolt,
pead olema ka valmis võtma riske.
Pead olema valmis eksima, et saada teada, kas sul on õigus.
Pead olema vapper ja julge.
Kui ma lõpuks mõistsin, mida olin tegemas
ja kui ebapopulaarne ma olin,
olen lausa hämmingus,
et mul jagus üldse julgust seda teha.
Ma tean, et see oli vaid tänu Jumala armule.
Kui ma aga poleks seda teinud, ei jagaks ma ka teiega oma lugu siin
ega saaks teid aidata.
Ajal, mil ma hakkasin õpetama Jumala Sõna,
polnud see naiste puhul üldse levinud nähtus.
Enamus arvas, et ma olen täiesti segi,
va käputäis inimesi, kes uskus minusse.
Nii et kui Jumal hakkas rääkima töökohast loobumisest,
kartsin seda teha,
sest meil oleks jäänud iga kuu 40 dollarit puudu, et arveid maksta.
Mis tähendas seda, et ma pidin ikka kohe täiega usaldama Jumalat.
Ma ei ütle nüüd, et te kõik peaks seda tegema.
See pole mingi asi, millega lihtsalt katsetada.
Sa teed midagi sellist vaid siis,
kui usud täie kindlusega oma südames, et Jumal on selle taga.
Samas pead ka teadma,
et kui Jumal midagi tellib, siis Ta ka maksab selle eest.
Nii ei hilinenud me ühegi arve maksmisega,
sest Jumal tegi imesid ja andis raha, mida vajasime arvete maksmiseks.
See tuli küll alati viimasel minutil,
aga Ta õpetas meid sellega usaldama Teda ka rahaasjades.
Nii et kui me ka täna vajame raha hoidmaks käigus oma teenistust,
pole see enam meie jaoks hirmuäratav,
sest meie usu alus sai rajatud juba üle 30 aasta tagasi.
Kuid mu esimene reageering polnud üldse:
"Jah Jumal, ma loobun oma tööst!"
Esiteks hoidsin seda veel ikka pikka aega alles,
kuniks tundsin end seal nii hullusti, et ei pidanud enam vastu.
Nii et ma tulin sealt ära,
kuid samas hankisin endale kohe uue, poole kohaga töö asemele.
See on ikka lausa naeruväärne, mida ma tegin.
Jah, ma usaldasin Jumalat ja tegin, mida Ta oli käsikinud,
jättes omale paar päeva nädalas, et uurida Jumala Sõna,
kuid samas oli mul siiski sissetulek, et kanda hoolt iseenda eest.
Ehk siis mul polnud vajadust usaldada Jumalat 100%.
See lugu on muide parem, kui teie reageering sellele.
Kui ma oleks samamoodi jätkanud,
oleks meil Maksuamet peagi ukse taga olnud,
oleks olnud palju jama ja ma oleks mõelnud:
"See vist ikka polnud Jumalast, mida kuulsin."
Sa pead mõistma,
et kui sa tõesti koged Jumala juhtimist teha midagi,
siis Ta kannab ka hoolt kõige eest, mis tarvis.
Kui aga mitte, siis peab sus olema nii palju selgroogu, et öelda:
"Ma arvasin, et see oli Jumalast, aga tundub, et siiski mitte."
Selles pole midagi häbiväärset.
Ainus viis, kuidas õppida kuulma Jumala häält,
on astuda välja ja näha, kas kuulsid õigesti või mitte.
Minu puhul oli Jumal siiski kõige selle taga.
Nii et mul oli see uus, poole kohaga töökoht,
aga uskuge või mitte - mind lasti sealt lahti!
Ma polnud seda sorti töötajagi, keda vallandada,
sest ma olin tubli töötaja.
Aga mind lasti lahti!
Ma töötasin tol ajal mingi raamatupidamise masinaga
ja igakord, kui selle külge käe panin, läks see katki.
Nad vist arvasid seal, et tegin seda meelega.
Mulle sai väga selgeks, kuidas Jumal ütles selle läbi:
"Ma ju ütlesin sulle midagi muud.
Ma ei taha, et teeksid ametlikku tööd,
püüdes oma vajaduste eest hoolt kanda.
Ma tahan, et sa uuriksid Jumala Sõna ja valmistuksid usus ette selleks,
milleks mina olen sind kutsunud."
On teil ka aimu, kui palju aastaid ma pühendasin ettevalmistusele,
ilma omamata vähimatki märki sellest, et saan üks päev seisma siin.
Sajad ja tuhanded tunnid oma laste lõunapauside ajal,
mil uurisin ja õppisin Jumala Sõna,
või mitmed öötunnid seda tehes.
Kasutasin igat võimalikku hetke ja seda kõike vaid selleks,
et õpetada kord nädalas tund aega üht väikest piibligruppi
oma elutoas, kus käis koos 25 inimest.
Tegin seda ustavalt 5 aastat,
teenides seejärel kaasa kellegi teise teenistuses 5 aastat,
kuniks Jumal ütles, et ulatuksin oma teenistusega
nii itta-läände, põhja kui lõunasse.
Ma ütlesin: "See on ju väga kena,
aga keegi ei tunne mind ei idas-läänes, ega põhjas-lõunas."
Ma olin nii hirmunud, et mul ei jagu sõnugi selle kirjeldamiseks.
Ma olin nii hirmunud, et tundusin vajuvat maa alla.
Kuna elan St.Louis'es,
läksimegi St.Louises itta-läände, põhja ja lõunasse.
Päriselt ka!
Mul oli kord kuus igas meie linna linnaosas koosolek.
Sest kõik, mida oskasin teha, oli olla lapsemeelselt sõnakuulelik
ja näha, mis saab.
Algul tegime saateid ühes raadiojaamas,
hiljem juba kaheksas raadiojaamas.
Kuna meil läks üsna hästi,
saime edaspidi rentida eri linnades hotellide väikesi poesaale,
mis mahutasid 100-200 inimest.
Nii et pidasime oma koosolekuid seal.
Ma olen teinud seda kõike tuhandeid ja tuhandeid kordi.
Korjanud peosaali põrandalt eelmisel õhtul kanakoibi üles,
et seada saal ja toolid järgmise päeva koosolekuks valmis.
Meil oli Dave'ga väike minubuss, mis oli täis mu helisalvestisi.
Dave laadis selle igaks koosoleku ajaks tühjaks,
seadis müügilaua üles ja müüs need maha.
Mul oli üksainus muusik, kes oskas laulda
ja mängida kitarri, klaverit ning jalaga veel trummi ka.
35 aastat!
Nii et ära mitte julge ega üritagi mind kuidagi kritiseerida,
sest sul pole õrna aimugi...
Ma saan sageli naeruväärselt kriitilisi kirju,
mis nüüd juba ajavad mind lihtsalt naerma.
Sest neil pole õrna aimugi, millest nad räägivad.
Kuid ma räägin sellest kõigest seetõttu,
mida Jumal on tegemas teie eludes.
Jumal tahab, et loobuksid oma nadist suhtumisest
ja lõpetaksid enda haletsemise.
Et hakkaksid kümnist maksma.
Ma ei uskunud, et keegi selle peale plaksutaks.
Tead sa, et vaid 20% inimestest on need, kes annetavad.
See pole õige!
Teine 20% teevad kogu töö.
Ka see pole õige!
Ja teised vaid õhkavad: "Kui mul vaid oleks seda ja toda..."
Ma ei saanud õhkamise peale midagi.
Ära anna rasketel aegadel alla, vaid kuuletu ikka Jumalale.
Armas aeg, see periood,
kui Jumal õpetas mind olema kuulekas oma abikaasale!
Ma mõtlesin, et annan otsad!
Ma täiesti siiralt ei uskunud, et saan sellega hakkama.
Tänu isa poolt kogetud kuritarvitamisele
oli mu sees nii palju mässumeelsust.
Olin ka 18-aastaselt korra abielus olnud,
kuid mu mees ajas teiste naistega pidevalt ringi
ja teised mehed jälle kasutasid mind ära.
Nii et olin andnud endale tõotuse,
et ükski mees ei saa mulle enam iial ütlema, mida teha.
Usun, et mul on siin mõttekaaslasi!
Kuid siis ma jõudsin Piiblis selle kohani,
kus on öeldud, et naised peavad alistuma.
Laiendatud piiblitõlkes on veel öeldud,
et naine peab kohandama end oma mehega.
Ma ei osanud seda sõna isegi välja kirjutada,
rääkimata selle täitmisest.
Selle lugemine ajas mul ihukarvad püsti.
Kas te tõesti arvate, et ma seisaks veel siin laval täna,
kui ma lava taga oma mehele endiselt vastu hauguks?
Kuid Jumal tegeleb osadega teist
just selle sama mässumeelse suhtumise pärast.
Te ütlete seepeale vingus häälega: "Tänu Jumalale!"
Sa räägid oma ülemust taga,
kritiseerid oma pastorit
ja sul on üldse kõigi kohta midagi öelda,
sest sina tead ju ikka kõige paremini!
Kuid see on lausa teaduslikult tõestatud,
et need, kes arvavad teadvat kõige rohkem,
teavad tegelikult kõige vähem.
Me ei tea midagi seni, kuni me teame, et me ei tea midagi.
Kui Piibel räägib iseendale suremisest,
siis see toob kaasa valu, mis käristab su hinge lõhki.
Kui Jumal palub sul teha midagi, mida sa ei taha,
kuid samas oled sa lugenud Roomlastele 12:1
ja otsustanud kindlalt pühenduda sellele, mida Jumal sult' palub.
Sest sa tead, et Ta on hea ja mida iganes ka Ta sinult palub,
sa tead, et see töötab lõpuks su enda kasuks.
Sa ütled: "Aga mu ülemus on täielik tropp!"
Kas sa tõesti tahad, et loeksin sulle 1 Peetruse raamatut
ja seda, mida Piiblil on öelda talumatute ülemuste kohta?
Seal on öeldud, et neile tuleb alistuda ja neid austusega kohelda.
"Nalja teed või?"
Ja siis läheb lahti: "Miks? Miks? See pole üldse aus! Nii ikka ei saa!"
Kas see oli aus, et Jeesus läks sinu eest ristile
ja kandis su patud?
Jumal ei palu meil teha asju, mida kõik teised teevad.
Ta ei palu meil teha kergeid, mugavaid või populaarseid asju.
Kõik, mida Ta palub meil teha, on mõeldud Tema auks.
Mul kulus ikka aastaid, et mitte haukuda Dave'le vastu.
Kuigi teen seda õige pisut veel praegugi.
No õige pisut.
Aga samas on meil super suhe
ja Dave'le meeldib mu pisut nipsakas natuur.
Kuid kui ta ikka tõsiseks tõmbub, jään ma vait ega ketra enam edasi.
Piiblis on öeldud, et Kristuse armastus valitseb me üle
ja sunnib meid tegema seda, mis õige.
Mida enam sa Jeesust armastad,
seda enam oled valmis tegema seda, mida Ta sinult ootab
ja seda sõltumata sellest, on see mugav su jaoks või mitte.
Kui aus olla, siis ma tahan ikka veel teha seda, mida mina tahan
ja sina samuti.
Ma pole hullupööra vaimustuses alistumisest või kohandumisest,
sest me kõik tahame ikka saada oma tahtmist.
Kuid ma pole enam teadlikult mässumeelne
minu üle olevate autoriteetide suhtes.
Miks?
Sest ma tean, et see mõjutaks mu elu üle olevat võidmist.
Kuid see on ainus, mis mul on
ja ma ei riskiks mingi hinna eest selle kaotamisega.
Ma polnud mässumeelsena sugugi mitte õnnelik.
Vaatame 2 Tessalooniklaste 2:7,
mille kohta laiendatud piiblitõlge ütleb,
et antikristuse vaim on juba tegutsemas maailmas
ja selleks on mässumeelsuse vaim.
Palun saagem sellest aru!
Antikristuse mõju on näha kõikjal maailmas,
sest kuhu iganes me ka ei vaataks, igalpool on mäss ja mässumeelsus.
Kuid me ei tohi olla osa sellest.
See pole see, milleks Jumal meid on kutsunud.
Mida enam on maailm sõnakuulmatu Jumala suhtes,
seda enam peame meie olema veelgi kuulekamad Jumalale.
Mida pimedamaks läheb pimedus, seda valgemaks peab saama valgus.
Meie oht aga peitub selles, et kulgeme maailmaga kaasa.
Vooluga on enam kui lihtne kaasa minna.
Vastu voolu ujuda on aga palju raskem.
Ära mitte julgegi teha nii nagu kõik teised!
Istuda lõunalauas ja klatšida taga oma ülemust
nii nagu teised seda teevad.
Mine parem ja palveta ta eest.
Mine ja palveta ka nende teiste eest
ja kui nad küsivad sinu arvamust,
ütle, et oled lihtsalt tänulik, et sul üldse tööd on.
"Jah, me ülemus ei pruugi kõike õigesti teha, aga ega ma ka ei tee."
Mida enam inimesed Jumalat sõimavad,
seda enam tahan mina hoida Tema poole.
Mulle meeldib tõsiasi, et see loeng läheb ka eetrisse
ja ma saan vaadata otse kaamerasse ning öelda: "Jumal elab!
Ta on esimene ja viimane ning kõik, mis sinna vahele jääb.
Ja kuidas iganes või mida iganes te ka ei üritaks -
Jumalast pole võimalik lahti saada.
Jumal on elav siin planeedil maa
ja mis iganes siin ka ei toimuks - Ta jääb alatiseks siia!"
Aamen.
2 Saamueli 24:18-21
"Ja Gaad tuli Taaveti juurde selsamal päeval ning ütles temale:
Mine ja püstita Issandale altar jebuuslase Arauna rehealuse paika!”
Ja Taavet läks Gaadi sõna peale, nagu Issand oli käskinud.
Ja kui Arauna välja vaatas
ja nägi kuningat ja tema sulaseid tulevat tema juurde,
siis läks Arauna välja, kummardas kuninga ees ja heitis silmili maha.
Ja Arauna küsis:
Mispärast mu isand kuningas tuleb oma sulase juurde?”
Ja Taavet vastas: Et osta sinult rehealust
ja ehitada Issandale altarit, et nuhtlus võetaks rahva pealt.”"
Katk oli tabanud kogu laagrit ja Taavet sai Jumalalt sõna, mida teha
Ta pidi minema ja ehitama altari rehealusesse,
et Jumal kõrvaldaks selle nuhtluse.
Nii et ta läks teise kuninga juurde seda rehealust ostma.
"Ja Arauna ütles Taavetile:
Võtku ja ohverdagu mu isand kuningas,
nagu ta silmis hea on!
Näe, siin on veised põletusohvriks, pahmareed ja veiste ikked puudeks..."
Ehk ta ütles: "Ma annan sulle kõik, mis tarvis -
maa, puud, tule ja muu vajaliku."
"Selle kõik, kuningas, annetab Arauna kuningale.”
Ja Arauna ütles kuningale:
Issand, su Jumal, olgu sulle armuline!”
Aga kuningas ütles Araunale: "Ei,
vaid ma ostan need tõesti sinult täie hinna eest.
Ma ei taha ohverdada Issandale, oma Jumalale, põletusohvreid,
mis ilma on saadud!”"
Kas su sõnakuulelikkus ei maksa sulle ka pennigi?
Lakkad sa olemast kuulelik, kui seis muutub ebamugavaks?
Lahkud sa jumalateenistuselt, kui istumise all läheb tuliseks?
Lähed sa siis teise kogudusse,
kui pastor või jutlustaja paneb sind seisma silmitsi tõega?
Otsid uue töökoha, kui ülemus sind vähegi korrigeerib?
Kui su mehel kulub 12 aastat selleks,
et teha midagi, mida oled 12 korda palunud,
kas otsid siis endale uue mehe?
"Nii ongi! Kellelgi pole õigust öelda mulle, mida teha!"
"Mind on terve elu lükatud-tõmmatud, aitab küll!"
Kuid see ei toimi! Ei toimi, ei toimi, ei toimi!
Otsustagem kohe täna,
et kui tahame kuuletuda Jumalale, läheb see meile ka midagi maksma.
Kuid teate, mis?
See hind, mida maksame oma sõnakuulelikkuse eest,
on köömes nende dividendide kõrval, mille ükskord igavikus kätte saame.
Nagu täna öeldud,
suunab Roomlastele 12:1 meid alistama iseendid elavaks ohvriks.
Jah, see võib meile midagi maksma minna, et täita Jumala tahet
ja meile ei pruugi alati meeldida see, mida Jumal tahab, et me teeks.
Kuid samas on me sees see teadmine,
et see töötab siiski meie kasuks.
Üks asi, mis mind on väga palju aidanud,
on see, et olen mõistnud,
et kui Jumal palub mul midagi teha või mitte teha,
siis Ta püüa teha mu elu raskemaks või röövida mu käest midagi.
Ta lihtsalt soovib tõesti parimat igaühele meist.
Nii et Jumala plaani järgimine me elus toob alati esile parima me jaoks.
Ja hea uudis on veel see,
et Jumal aitab meil täita seda, mida Ta on meilt palunud.
Mõni inimene võib sult' paluda midagi, kuid ei aita ise millegagi kaasa.
Kuid Jumal on andnud meile Püha Vaimu,
kes aitab meil kuuletuda Jumalale.
Nii et kui maadled millegagi, ütle:
"Jumal, aita! Ma sõltun Sinust, ma toetun Sulle ega saa ilma Sinuta!"
Ja sa võid näha, kuidas Jumal toimetab sinu kaudu.
Johannese 15:5 on öeldud, et ilma Temata ei suuda me midagi.
Olles rääkinud sõnakuulelikkusest ja selle tähtsusest
ning ka sellega kaasnevast õnnistusest,
tahame pakkuda sulle 4-CD komplekti
teemal: "Sõnakuulelikkus - kitsa tee järgimine parimasse ellu."
Usun, et see saab olema õnnistuseks sulle.
Meil on valida kahe tee vahel.
Jumal ütles, et Ta seab me ette elu ja surma
ning soovitab meil valida elu.
Jeesus rääkis nii laiast kui kitsast teest,
soovitades meil valida kitsa tee.
Olen alati öelnud, et kitsal teel pole ruumi mu lihaliku pagasi jaoks,
kuid see viib mind raudselt parima eluni.
Nii et meie õnnistame sind Jumala Sõnaga,
ja sina, ostes need CD'd, õnnistad omakorda meid,
aidates tasuda nii saadete eetriaja eest,
kui kanda hoolt inimeste ees üle maailma.
Ühtlasi saate selle õpetuse jagamise kaudu
olla õnnistuseks ka üksteisele.
Tänud juba ette su sõnakuulelikkuse eest
ja imelisemat päeva, kui eales varem, Jeesuse nimel.
Vaata, kuidas aitad oma ligimest
teispool maailma!
Inimesed on ajakirja ilmumise päevast vaimustuses.
Telli sinagi endale tasuta "Igapäevaelu rõõmud" ajakiri.
Kas ma ütlesin, et see on tasuta?
Oo jaa, see on tasuta!
Täpsem info meie kodulehelt.
Sa võid iga päev jagada Jumala armastust,
toetades meie erinevaid abiprogramme
ja jagades evangeeliumi üle maailma.
Hakka meie partneriks juba täna ja ole osa sellest suurest mõjust.
Kui iganes palju saad ka anda,
see aitab meil taastada inimeste lootust
ja pakkuda abi neile, kes hädas.
Nii et anna kogu südamest.
Kontaktinfo nähtav ekraanil.
Täname sind, et aitad läbi oma partnerluse
muuta elusid.
Oluline mõte...
Peamine asi, mida tahan, et te meelde jätaks,
on minu ja mu venna lugu.
Kaks inimest,
kes kasvasid samas kodus võrdsete võimalustega -
üks suri mahajäetud hoones ja teine kuulutab evangeeliumi.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.